Kavout a reas amzer , neoazh , 'vit skrivan dezhi ul lizheroù bennak , merket a-bezh o goleier , glas dalc'hmat , gant un arouezig dister warno , seurt hanafig alaouret . Ha , sur a-walc'h , e veze treuzkaset dezhi goude , a-drugarez da harp kenwall Alexandra , houman o lenn e skridoù  d'he c'hoar hag o tiskrivan dezhan , sanset , chomlec'h ha respontoù an dallez yaouank : holl draoù bet kaset en-dro dezhan er post " war c'hortoz " .